CELEX: 62008TN0003
Language: el
Date: 2008-01-02 00:00:00
Title: Υπόθεση T-3/08: Προσφυγή του Coedo Suárez κατά του Συμβουλίου της Ευρωπαϊκής Ένωσης που ασκήθηκε στις 2 Ιανουαρίου 2008

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/54
            
         Προσφυγή του Coedo Suárez κατά του Συμβουλίου της Ευρωπαϊκής Ένωσης που ασκήθηκε στις 2 Ιανουαρίου 2008
   (Υπόθεση T-3/08)
   (2008/C 64/87)
   Γλώσσα διαδικασίας: η γαλλική
   Διάδικοι
   
      Προσφεύγων: Angel Coedo Suárez (Bρυξέλλες, Βέλγιο) (εκπρόσωποι: S. Rodrigues και C. Bernard-Glanz, δικηγόροι)
   
      Καθού: Συμβούλιο της Ευρωπαϊκής Ένωσης
   Αιτήματα του προσφεύγοντος
   
               —
            
            
               Να κρίνει παραδεκτή την παρούσα προσφυγή·
            
         
               —
            
            
               Να ακυρώσει την από 30 Οκτωβρίου 2007 απόφαση του Συμβουλίου, καθόσον με την απόφαση αυτή απορρίφθηκε το αίτημα του προσφεύγοντος περί προσβάσεως σε πολλά έγγραφα του Συμβουλίου, σχετικά με ένα επεισόδιο που συνέβη μεταξύ του προσφεύγοντος και μίας από τις συναδέλφους του στις 19 Φεβρουαρίου 2004 (πρακτικά εσωτερικών συνεδριάσεων, πορίσματα έρευνας και έκθεση της υπηρεσίας ασφάλειας)·
            
         
               —
            
            
               Να καταδικάσει το καθού στα δικαστικά έξοδα.
            
         Λόγοι και κύρια επιχειρήματα
   Με την παρούσα προσφυγή, ο προσφεύγων ζητεί την ακύρωση της από 30 Οκτωβρίου 2007 αποφάσεως, που εξέδωσε η ΓΔ ΣΤ' της Γενικής Γραμματείας του Συμβουλίου, περί απορρίψεως της αιτήσεώς του να του χορηγηθεί πρόσβαση σε έγγραφα σχετικά με ένα επεισόδιο που συνέβη μεταξύ του προσφεύγοντος και μίας από τις συναδέλφους του.
   Προς στήριξη της προσφυγής του, ο προσφεύγων προβάλλει δύο λόγους.
   Ο πρώτος λόγος αντλείται από παράβαση του άρθρου 4, παράγραφος 1, στοιχείο β', του κανονισμού 1049/2001 (1) και μη τήρηση της υποχρεώσεως αιτιολογήσεως της εφαρμογής της διατάξεως αυτής.
   Ο δεύτερος λόγος αντλείται από παράβαση του άρθρου 5 του κανονισμού 45/200 (2) και πρόδηλη πλάνη κατά την εφαρμογή του κανονισμού αυτού.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).
   
      (2)  Κανονισμός (ΕΚ) 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8, σ. 1).